

**РЕПУБЛИКА БЪЛГАРИЯ**

Заместник-министър на здравеопазването

|  |  |
| --- | --- |
|  |  |

**ДО**

**РЗИ – ВСИЧКИ**

**ДО**

**НСОПЛБ**

**СОФИЯ – 1407, БУЛ. „Н. ВАПЦАРОВ“ № 17-21, ЕТ.2, АП. 21**

**КОПИЕ:**

**НИКОЛАЙ НИНОВ**

**ПРЕДСЕДАТЕЛ НА СЪЮЗА НА ГЛУХИТЕ В БЪЛГАРИЯ**

**СОФИЯ – 1000, УЛ. „ДЕНКООГЛУ“ № 12-14**

**Относно:** *повторното медицинско освидетелстване на хората с увреден слух при подновяване на свидетелство за управление на МПС /СУМПС/, като водачи на МПС категория „В“.*

**УВАЖАЕМИ ДАМИ И ГОСПОДА,**

Във връзка с постъпило писмо от г-н Николай Нинов, председател на Съюза на глухите в България, отнасящо се за медицинското освидетелстване на хората с увреден слух за подновяване на СУМПС за категория „В“, Ви информирам следното:

Наредба № 3 от 11 май 2011 г. за изискванията за физическата годност към водачите на моторни превозни средства и условията и реда за извършване на медицинските прегледи за установяване на физическата годност за водачите от различните категории е издадена от министъра на здравеопазването. С наредбата се определят изискванията за физическа годност към водачите на моторни превозни средства (МПС) и кандидатите за придобиване на правоспособност за управление на МПС, както и условията и редът за извършване на медицинските прегледи за установяване на физическата годност за водачите от категориите по чл. 150а, ал. 2 от Закона за движението по пътищата.

Съгласно чл. 3 от Наредбата, физическата годност на водачите и на кандидатите за придобиване на правоспособност за управление на МПС се установява чрез:

1. медицински преглед/и за установяване на здравословното състояние по отношение на изискванията за физическа годност към водачите на МПС и кандидатите за придобиване на правоспособност за управление на МПС от съответните категории, и

2. заключение за съответствието на здравословното състояние на лицето с изискванията за физическа годност към водачите на МПС и на кандидатите за придобиване на правоспособност за управление на МПС.

Първоначалният медицински преглед на водачите и на кандидатите за придобиване на правоспособност за управление на МПС от различните категории се извършва от общопрактикуващия лекар.

Заболяванията и състоянията, при наличието на които се налагат ограничения за получаване на СУМПС в зависимост от категорията на МПС са определени и посочени в Приложение № 1към чл.4, ал. 2 от наредбата.

Слуховите нарушения са отбелязани в т. 8 и 9 от приложението.

В „Забележки“ към приложението т. 6. е разписано, че при вродено или придобито намаление на слуха и липса на реакция на единия или двата лабиринта се дава право за управление на МПС от категория "В" (вкл. на глухи лица) при компенсация на лабиринтната лезия от централната нервна система

 Заболяванията и състоянията, при наличието на които свидетелство за управление на МПС се издава само след освидетелстване от транспортните областни лекарски експертни комисии (ТОЛЕК), са определени и посочени в приложение № 2 от Наредбата.

Обявената на 13 март 2020 г. извънредна епидемична обстановка, съвпадаща с изтичане валидността на личните документи на голяма част от гражданите е довело до претоварване работата на ТОЛЕК и забавяне в насрочване на датите за явяване пред ТОЛЕК на лица подлежащи на освидетелстване.

В тази връзка Министерство на транспорта, информационните технологии и съобщенията /МТИТС/, съгласувано с Министерство на здравеопазването предложи мерки за преодоляване на затрудненията, а именно:

1. Служителите на Пътна полиция при СДВР и ОДМВР, приемащи документи за подновяване или издаване на СУМПС, следва да изпращат за освидетелстване от ТОЛЕК само лица, категорично насочени от общопрактикуващите лекари с диагнози от заболявания описани в Приложение № 2 на Наредба № 3/2011 г.;
2. Служителите на СДВР и ОДМВР да не приемат за основание за изпращане на ТОЛЕК, наличието на Експертни решения от ТЕЛК, при лицата яваващи се за подновяване или издаване на СУМПС. Същите трябва да са преминали през общопрактикуващия лекар и той да е дал категорично становище, че лицето подлежи на освидетелстване от ТОЛЕК;

Във връзка с цитираното моля да информирате общо практикуващите лекари стриктно да спазват разпоредбите на наредбата и да изпращат за освидетелстване от ТОЛЕК хора със заболявания и състояния включени в Приложение № 1 само след категорично становище, че състоянието налага повторно освидетелстване от ТОЛЕК.

С уважение,

